stanford-oval/wikipedia huggingface dataset:
Mafioso
Säännöt

Peli aloitetaan äänestämällä pelinjohtaja. Kaikille muille pelaajille valitaan roolit, mihin on monta tapaa: roolit voidaan kirjoittaa erillisille paperilapuille, jotka jaetaan pelaajille, tai roolien jaossa voidaan käyttää pelikortteja. Tässä artikkelissa käytetään pelikortteja perinteen ja monipuolisuuden vuoksi.
Kortteja käytettäessä pelaajat katsovat korttinsa ja panevat ne pöydälle (tai lattialle) kuvapuoli alaspäin, etteivät muut saa vinkkejä pelaajan roolista. Kortin näyttäminen muille vastaa itsemurhaa. Kukaan ei siis tiedä toisen roolia, paitsi mafiosot tuntevat toisensa ensimmäisen yön jälkeen, ja pelaajat hyvällä tuurilla arvaavat mafiosot.
Mafiosossa on kaksi erillistä vaihetta, joita toistetaan kunnes voittaja on selvillä: yö ja päivä. Voittajia voivat olla joko mafia, kylä-hullu tai kylä (eli loput pelaajat).
Säännöt > Yö

Peli alkaa aina "yöllä". Pelaajat sulkevat ensin silmänsä ja avaavat ja sulkevat ne ryhmissä pelinjohtajan käskystä. Järjestyksellä ei ole sinänsä väliä, mutta äkillinen järjestyksen vaihtelu saattaa hämätä. Alla oleva esimerkillinen järjestys on varsin toimiva (mafia ennen poliisia, lääkäri mafian ja hullun jälkeen). Vain yhdellä pelaajaryhmällä on kerrallaan silmät auki.
1. Mafiosot valitsevat uhrinsa osoittamalla. Yksimielisyys on suotavaa.
2. Kylä-hullu valitsee uhrinsa myös osoittamalla.
3. Lääkäri valitsee potilaansa osoittamalla. Jos lääkäri osoittaa mafian ja/tai hullun uhria, tämä ei kuolekaan aamunkoitteessa vaan jää eloon. Jos lääkäri osoittaa jotakuta muuta, tälle henkilölle ei tapahdu mitään, mutta mafian ja hullun uhrit kuolevat. Lääkäri voi myös pelastaa myös itsensä.
4. Poliisi osoittaa mafiosoksi epäilemäänsä henkilöä, ja pelinjohtaja ilmaisee peukalolla, onko tämä mafioso vai ei: peukalo ylöspäin osoitettuna tarkoittaa mafiosoa ja peukalo alaspäin osoitettuna ei-mafiosoa. Huomaa, että myös hullu on ei-mafioso, eli hän näkyy poliisille tavallisena.
Säännöt > Päivä

Aamu koittaa ja kaikki avaavat silmänsä, paitsi edellisenä yönä kuolleet (jotka pelinjohtaja ilmoittaa aina yön jälkeen uuden päivän koittaessa). Kansa on ymmärrettävästi järkyttynyt yön verijuhlasta ja vaatii kostoa. Neuvotteluvaiheen jälkeen epäilyttävin syyllinen kuolee - yleensä yksinkertaisen enemmistön tukemana. Ketään ei ole pakko tappaa, mikäli yksimielisyyttä ei tunnu löytyvän. Päivän jälkeen tulee taas yö.
Säännöt > Kuolema

Pelaaja kuolee, kun hänet päätetään tappaa äänienemmistöllä. Tämän jälkeen hänen henkilöllisyytensä paljastetaan, mikä tarkoittaa siis sitä, ettei hän enää voi osallistua väittelyyn eikä muuhunkaan toimintaan. Yön aikana mahdollisesti kuolleet eivät paljasta henkilöllisyyttään, eivätkä myöskään osallistu tämän jälkeen enää peliin.
Säännöt > Henkilöt

Mafiaa ja kansaa lukuun ottamatta kutakin henkilöä on vain oletuksena yksi. Jos pelaajia on kuitenkin yli 12 voi poliiseja sekä lääkäreitä olla useampi kuin yksi.
Säännöt > Henkilöt > Pelinjohtaja

Pelinjohtajan tehtävänä on huolehtia pelin käymisestä. Hän pitää kirjaa, kuka on mafioso ja kuka ei, kuka kuolee yöllä ja kuka jää henkiin ja niin edelleen. Lisäksi hän ilmoittaa yön ja päivän alkavan. Pelinjohtajalla on ylimmäinen päätösvalta asioissa. Pelin johtaminen vaatii karismaa, mielikuvitusta ja hyvän muistin.
Säännöt > Henkilöt > Mafioso

Pelaajien määrästä riippuen 2-4 tai useampi henkilö, jotka yöllä pääsevät tappamaan, mutta ovat myös alttiita poliisin tutkimuksille. Neljällä mafiosolla tulee jo yöllä helposti erimielisyyksiä tapettavasta, joten suuremmalla pelaajamäärällä kannattaa mieluummin lisätä peliin hullu, kuin lisätä mafiosojen määrää. Korttina traditionaalisesti pienet (alle 10) mustat kortit, tai vaihtoehtoisesti jätkät.
Säännöt > Henkilöt > Kylähullu

Kylähulluna pelaaminen on yksi nautittavimpia. Yöllä pääsee tappamaan ja poliisikaan ei osaa epäillä. Toisaalta ei voi kokea voittamisen riemua ryhmässä. Jos kuolee, häviää. Väkimäärän ollessa vähäinen (alle 10) kannattanee pelata ilman hullua. Korttina pataässä.
Säännöt > Henkilöt > Lääkäri

Lääkäri pelastaa yöllä ihmisiä, kuten säännöissä tulikin ilmi. Lääkäri voi myös pelastaa itsensä. Korttina herttaässä tai herttakuningatar.
Säännöt > Henkilöt > Poliisi

Poliisilla on varsin suuri valta, mutta myös suuri hengenvaara. Jos poliisi paljastaa tietonsa, voi edessä olla hautausmaa seuraavana yönä. Lääkäri ja poliisi pelaavatkin usein tiimiin, olettaen että luottamus riittää. Korttina ruutukuningas.
Säännöt > Henkilöt > Kansalainen

Kansalaisella on helppoa. Yöllä nukkuu ja päivällä puolustaa henkiriepuaan. Korttina pienet punaiset.
Esimerkkipeli

Pelaajia esimerkissämme ovat pelaajat 1-9, joista pelaajat 1-3 ovat mafiosoja, pelaaja 4 lääkäri ja pelaaja 5 poliisi, loput kansaa.
Yöllä mafia herää ja yksimielisesti tappaa pelaajan 9 ja palaa torkuille. Mafian herättyä lääkäri tekee epäeettisen valinnan ja parantaa itsensä. Lopuksi poliisi tarkastaa pelaajan 4, ja pelinjohtaja näyttää peukulla alas. Päivällä kiihkeän väittelyn jälkeen pelaaja 6 kokee kansan tuomion.
Toisena yönä mafia koettaa tappaa lääkäriä. Tämä kuitenkin pelastaa (jälleen) itsensä, ja välttyy kuolemalta. Poliisi saa tietää pelaajan 1 kuuluvan mafiaan. Päivällä poliisi ei uskalla paljastaa tietoja, mutta onnenkaupalla pelaaja 3 tapetaan, ja kansa hengähtää helpotuksesta.
Mafia koettaa nyt tappaa poliisia, ja koska lääkäri edelleen nössöilee, tarkistaa poliisi pelaajan 2 tietämättä kuolevansa kuitenkin. Päivän tullessa poliisi viekin salaisuutensa hautaan, mafian salaiseksi riemuksi. Päivällä kansa tajuaa että nyt on onnistuttava, tai mafia vie voiton. Pelaaja 1 murtuu paineen alla ja lynkataan.
Mafia, eli pelaaja 2, tuntee nyt olevansa ahdistettuna nurkkaan, ja valitsee uhrikseen pelaajan 7. Lääkäri epäilee pelaajan 8, mafioson tappamisessa kunnostautuneen yksilön olevan vaarassa ja parantelee häntä. Aamulla elossa ovat enää lääkäri, mafioso ja kansalainen. Mafioso ja lääkäri syyttävät oitis toisiaan, ja kansalaisella on ratkaiseva ääni. Hän kannattaa kuitenkin lääkärin viraltapanoa (muista, että hän ei tiedä, onko lääkäri lääkäri vai mafioso) ja näin kansa häviää pelin kalkkiviivoilla.
Erikoistapaukset

Jos elossa on enää lääkäri ja mafioso/hullu, on peli tavallisesti julistettu tasapeliksi.
Mahdolliset sääntömuutokset

Jos pelataan siten, että poliisi saa tietää kaikkien mafiosojen henkilöllisyyden ensimmäisenä yönä, on "hyviksillä" selkeä voittostrategia. Ensimmäisenä aamuna poliisi yksinkertaisesti tiedottaa olevansa poliisi ja nimeää mafiosot. Mikäli tulee useampia poliisiehdokkaita, muut ovat mafiosoja tai kansalaisia. Olettaen edellistä, väärien poliisien väitteet on helppo havaita vääriksi siinä vaiheessa, kun he syyttävät siviiliä (joka tapetaan ja henkilöllisyys näin varmennetaan) tai poliisia, jonka kuollessa oikean poliisin ilmoittamat henkilöt ovat automaattisesti mafiosoja.
Pelissä voidaan myös tehdä sääntömuutos yön aikana kuolleiden pelaajien kohdalla, niin että he paljastavatkin henkilöllisyytensä kuollessaan.
Mafiosoa voi pelata myös kahdella kortilla niin, että toinen kortti määrää joukkueen ja toinen ammatin.
Mafiososta on kehitetty myös ulkona pelattava versio, jonka säännöt on kuvattu täällä. Ulkona pelattavan pelin nimi on "Tuo".
Aiheesta muualla

Mafiosoa foorumipelinä suomeksi
Mafiosoa foorumipelinä englanniksi
Giannina Braschi

Giannina Braschi (s. 1953 San Juan, Puerto Rico) on yhdysvaltalainen kirjailija. Hän on postmoderni ja postkolonialistinen kirjailija, runoilija ja poliittinen filosofi.
Hän kirjoittaa rakkaudesta, luovuudesta, maahanmuutosta, vankeudesta ja vallankumouksesta.
Hänen kirjoituksensa sekoittavat runoutta, romaania, dramaattista näytelmää, lauluja ja poliittisia manifesteja. Hänen tunnetuimmat kirjansa ovat Empire of Dreams (1988), Yo-Yo Boing! (1998) ja United States of Banana (2011). Romaani Yo-Yo Boing! oli ensimmäinen ”spanglishiksi” (sekoitus espanjan kieltä ja englantia) kirjoitettu kirja.
Hän asuu New Yorkissa.
Kirjallisuuspalkinnot

Giannina Braschille on myönnetty palkintoja näistä organisaatioista: National Endowment for the Arts, New York Foundation for the Arts, PEN American Center, Puerto Rican Institute for Culture, Rutgersin yliopisto, Fordin säätiö ja Danforth Foundation.
Harri Mantila

Harri Eerik Mantila (s. 30. marraskuuta 1958) on suomalainen kielitieteilijä ja emeritusprofessori. Hän toimi Oulun yliopistossa suomen kielen professorina vuosina 1996–2020 . Oulun yliopiston humanistisen tiedekunnan koulutusdekaanina Mantila toimi vuosina 2014–2020. Vuosina 2000–2009 Mantila toimi Kotimaisten kielten tutkimuskeskuksen suomen kielen lautakunnan puheenjohtajana.
Kielentutkimuksessa Mantila on erikoistunut sosiolingvistiikkaan ja murteidentutkimukseen, ja hän jatkaa täten apulaisprofessori Matti Pääkkösen aloittamaa murteidentutkimuksen traditiota Oulun yliopiston suomen kielen oppiaineessa. Muita Mantilan kiinnostuksen kohteita ovat vähemmistökielet, kielipolitiikka, tekstintutkimus sekä unkarin kieli .
Kielentutkimuksen lisäksi Mantila on julkaissut paljon suomen kielen tutkimusta popularisoivia lehtijuttuja ja artikkeleita. Vuonna 2011 julkaistiin Mantilan ja Vesa Heikkisen teos Kielemme kohtalo, jossa käsitellään suomen kieleen liittyviä uskomuksia.
Tuotanto > Omia julkaisuja

Pohjois-Parkanon murteen ikä- ja sukupuoliryhmittäinen variaatio. Analyysi kielenpiirretasolla (suomen kielen pro gradu -tutkielma, Oulun yliopisto, 1983)
Pohjois-Parkanon murteen dialektaalinen variaatio (lisensiaatintutkielma, Oulun yliopisto, 1987)
Ei tääläkhän senthän jokhaishen sanhan hootakhan panna. Jälkitavujen vokaalienvälisen h:n variaatio peräpohjalaisissa murteissa (väitöskirja, Suomalaisen kirjallisuuden seura, 1992)
Suomen ja unkarin nominaalisten verbimuotojen kontrastiivista syntaksia ja semantiikkaa (Jyväskylän yliopisto, 1997)
Harri Mantila & Matti Pääkkönen: Oulun seudun murteen vokaalisto. Historia, muutos ja variaatio (Suomalaisen kirjallisuuden seura, 2010)
Vesa Heikkinen & Harri Mantila: Kielemme kohtalo (Gaudeamus, 2011)
Tuotanto > Toimituksia

Vesa Heikkinen, Harri Mantila & Markku Varis (toim.): Tuppisuinen mies. Kirjoituksia sukupuolesta, kielestä ja kulttuurista (Suomalaisen kirjallisuuden seura, 1998)
Harri Mantila, Merja Karjalainen & Jari Sivonen (toim.): Merkityksen ongelmasta vähemmistökielten oikeuksiin. Juhlakirja professori Helena Sulkalan 60-vuotispäivänä (Oulun yliopisto, 2007)
Harri Mantila & Helena Sulkala (toim.): Planning a new standard language: Finnic minority languages meet the new millennium (Suomalaisen kirjallisuuden seura, 2010)
Harri Mantila, Maija Saviniemi ja Niina Kunnas (toim.): Oulu kieliyhteisönä (Suomalaisen kirjallisuuden seura, 2019)
Kirjallisuutta

Sisko Brunni et al. (toim.): Kuinka mahottomasti nää tekkiit. Juhlakirja Harri Mantilan 60-vuotispäivän kunniaksi (Oulun yliopiston humanistinen tiedekunta, 2018)
Jevpatorija

| Jevpatorija (Евпатория) Євпаторія, Kezlev |
| --- | --- |
 Ilmakuva kaupungista.
 lippu:  vaakuna
 Jevpatorija
 Koordinaatit: 45.2036°N, 33.3613°E 
Valtio:   Ukraina
Alue:  Krimin autonominen tasavalta
Pinta-ala:  
 – Kokonaispinta-ala:  120.7 km²
Väkiluku (2013)  (arvio):  106 877
Aikavyöhyke:  UTC+3 (MSK)
 
 evpatoriya-rada.gov.ua 
Infobox OKVirheellinen NIMI-arvo: 
Jevpatorija (ukr. Євпато́рія, ven. Евпато́рия, krimintat. Kezlev) on kaupunki Mustanmeren rannikolla Krimillä Ukrainassa. Kaupunkipiirin asukasluku oli 123 465 (2013). Itse Jevpatorijan kaupungin asukasluku arvioitiin 106 877 asukkaaksi, jonka ohella kaupunkipiirissä oli kolme kaupunkityyppistä taajamaa.
Jevpatorija on merkittävä satama- ja turistikaupunki. Sinne haarautuu kantatie valtatieltä ja pistorata Ukrainan rautateiden pääradalta Simferopolin pohjoispuolella. Ukrainan avaruusjärjestöllä on siellä tutka- ja ohjausasema.
Historia > Antiikki

Antiikin aikana nykyisen Jevpatorijan paikalla sijaitsi Karkinitis (myös Kerkinitis) -niminen kreikkalainen siirtokunta, joka perustettiin 500- tai 400-luvulla eaa. Kaupungin nykyinen nimi tulee Pontoksen kuningas Mithridates VI:n lisänimestä Eupator Dionysos.
Historia > Myöhempi historia

600-luvulta 900-luvulla kaupunki oli kasaarien valtakunnan aluetta, myöhemmin kumaanien, mongolien ja Krimin kaanikunnan sekä lyhyen aikaa 1478–1485 Osmanien valtakunnan hallussa. Kasaarit kutsuivat sitä nimellä Güzliev (”Kaunis talo”), tataarit nimellä Kezlev ja osmanit Gözleve. Varhaisempi venäläinen nimi oli tataarista johdettu Kozlov. Vuonna 1783 Venäjän keisarikunta sai haltuunsa koko Krimin ja kaupunki sai nimen Jevpatorija 1784. Britit, ranskalaiset ja turkkilaiset miehittivät kaupungin Krimin sodan aikana 1854, ja siellä käytiin Jevpatorijan taistelu talvella 1855. Kaupunki juhli 2 500-vuotispäiviään vuonna 2003.
Kuvia

Jevpatorian satamaa.
Moskeija vuodelta 1552.
Tähtitieteilijöiden radioteleskooppi 70-metrisellä antennilla.
Aiheesta muualla

Kuvia tai muita tiedostoja aiheesta Jevpatorija Wikimedia Commonsissa
M. Jevpatorija (tilastotietoa Ukrainan parlamentin palvelimelta) (ukrainaksi) (rada.gov.ua)
Autonomisen tasavallan länsiosan kattava 1:200 000 topografiakarttalehti v.2006 (jpg) (Arkistoitu – Internet Archive)
Matkailutietoa kaupungista (Arkistoitu – Internet Archive) (venäjäksi) (kalamit.info)
Jorma Pulkkinen

Jorma Pulkkinen tammikuussa 2013.
Jorma Pulkkinen (s. 2. joulukuuta 1939 Viipuri) on suomalainen juontaja ja televisioesiintyjä. Hän on myös tunnettu persoona moottoriurheilun parissa ja muun muassa toiminut pitkään rallin kartanlukijana.
Kuuluttaja ja juontaja

Jorma Pulkkinen on uransa varrella juontanut monenlaisia tapahtumia ja tilaisuuksia. Televisiossa hän on juontanut 1970-luvulla Tänä keskiviikkona -makasiiniohjelmaa Tapani Karhun kanssa ja 1980- ja 1990-luvulla Sirpa Viljamaan kanssa Ruutuysi-ohjelmaa, jonka nimeksi tuli myöhemmin Ruutuässä. Ohjelmassa kilpailijat yrittivät arvata, mitä vähitellen paljastettavat kuvat esittävät. Ruutuässän jälkeen Pulkkinen esiintyi vähän samantyyppisessä ohjelmassa kaapelikanava PTV:llä. Hän on toiminut myös urheiluselostajana ja hänellä on ollut myös elokuvarooleja. Pulkkinen toimi juontajana muun muassa Kultainen harmonikka -kisoissa.
Ralliura

Jorma Pulkkisen varsinainen ralliura alkoi Jyväskylän Suurajoissa vuonna 1961, jolloin hän toimi Škoda TS -kuski Aatos ”Atski” Wassmanin kartanlukijana. Suurajoissa Pulkkinen oli myös useita kertoja suomalaisen Trabant-kuskin Wolfgang von Knornin kartturina. Parhaiten lajipiireissä muistetaan kuitenkin vuodet Leo ”Leksa” Kinnusen vieressä. Vuoden 1977 Jyväskylän Suurajoissa Kinnusen ajaman Porschen kaasuvaijeri katkesi, jolloin Pulkkinen joutui ahtautumaan takana sijaitsevan moottoritilan päälle ja kaasuttamaan autoa hiljalleen käsin. Pian kisan jälkeen AKK muutti rallisääntöjään ettei kumpikaan kuskeista saanut olla erikoiskokeiden aikana ohjaamon ulkopuolella. Sääntö sai lajin sisällä lempinimen ”Lex Pulkkinen”.
Pauli Toivosen kanssa Pulkkinen ajoi myös Kreikan Akropolis-rallin ja Venäjän Talvirallin, ja Jyväskylän Suurajoissa Pulkkinen oli vielä mukana Mika Arpiaisen Fordissa vuonna 1982. Tämän jälkeen Pulkkinen siirtyi täysipäiväiseksi kuuluttajaksi ja juontajaksi. Erottuakseen muista samannimisistä kartanlukijoista (kuten linja-autoyrittäjä ja rallikuski Onni Vilkkaan kartanlukija Jorma Pulkkisesta) Pulkkinen käytti välillä nimessään myös nimikirjaimia ”Jp”, viitaten ”Jukan poikaan”. Jorman isä Jukka Pulkkinen (1914–1994) oli mukana perustamassa Jyväskylän Suurajoja.
Myöhemmät vaiheet

Sittemmin eläkkeelle siirtynyt Pulkkinen on asunut suurimman osan vuotta Espanjan Benalmádenassa, jossa hän on vetänyt mm. tanssi-iltoja ja muita viihdetapahtumia. Pulkkinen esiintyi Nelosen Fuengirola-ohjelmassa heinäkuussa 2011. Vuonna 2023 Pulkkinen kertoi myyneensä Espanjan talon ja on muistisairaan vaimonsa omaishoitajana Vantaan Kaivokselassa. Hän tekee yhä 83-vuotiaana juontokeikkoja rallikisoissa.
Yksityiselämä

Jorma Pulkkinen harrastaa muun muassa kävelyä ja hän kertoo kävelevänsä 10 kilometriä päivässä. Pulkkinen on ollut naimisissa vuodesta 1961. Hänellä on kaksi lasta puolisonsa Anna-Liisan kanssa, pojat Timo ja Tomi. Suomessa ollessaan hän asuu Vantaalla.
Muuta

Pulkkinen toimi vuosina 1996–2000 Vantaan kaupunginvaltuutettuna edustaen Kokoomusta.
Pirkka-Pekka Petelius ja Pedro Hietanen ovat kumpikin esittäneet tv- ja radiosketseissään Jorma Pulkkista. Petelius on esittänyt Pulkkista Yömyöhä-radio-ohjelmassa, Hietanen taas Hui helinää- ja Neurovisio-televisiosarjoissa. Petelius on lisäksi esittänyt tv-sarjoissa Pulkkisen avustajaa, Sirpa Viljamaata.lähde?
Aiheesta muualla

Jorma Pulkkinen Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Luhovitsy

| Luhovitsy (Луховицы) |
| --- | --- |
 lippu:  vaakuna
 Moskovan alue Venäjällä, alla kaupungin sijainti alueella
 Luhovitsy
 Koordinaatit: 54.9812°N, 39.0363°E 
Valtio:  Venäjä
Alue:  Moskovan alue
Piiri:  Luhovitsyn piiri
Perustettu:  1594
Kaupunkioikeudet:  1957
Pinta-ala:  
 – Kokonaispinta-ala:  15 km²
Korkeus:  125 m
Väkiluku (2010)  ():  29 850
Aikavyöhyke:  UTC+3 (MSK)
Suuntanumero(t):  (+7) 49663
 
 admlukhovitsy.ru 
Infobox OKVirheellinen NIMI-arvo: 
Luhovitsy (ven. Луховицы) on 29 850 asukkaan (2010) kaupunki Moskovan alueella Venäjällä. Kaupunki on piirikeskus ja osa 58 802 asukkaan Luhovitsyn piiriä.  Luhovitsy sijaitsee maanteitse noin 130 kilometriä Moskovasta kaakkoon vievän valtatien (M5) varrella, 10 kilometriä Oka-joesta lounaaseen. Kaupungissa on rautatieasema, joka sijaitsee Moskovasta kaakkoon Rjazaniin johtavan pääradan varrella.
Historia

Ensimmäinen maininta Luhovitsystä löytyy vuodelta 1594, jolloin se mainitaan Gluhovitši-nimisenä Rjazanin arkkipiispan alaisena. Kaupunki sai rautatien, kun Moskova-Rjazan-rautatie valmistui 1860-luvulla. Kaupunkia kutsuttiin 1920-luvulle Luhovitšiksi, jolloin sen nimeä muutettiin hieman. Luhovitsy sai kaupunkioikeudet vuonna 1957.
Dedinovon linnoitus sijaitsee 11 kilometriä kaupungista koilliseen. Se tunnettiin 1600-luvulla Venäjän jokilaivavalmistuksen keskuksena. Yksi Venäjän ensimmäisistä sota-aluksista, Orel valmistettiin siellä vuonna 1669.
Talous

Kaupunki kasvoi nopeasti 1950-lopulta lähtien, kun MiG-lentokonesuunnittelutoimiston toimitiloja mukaan lukien tehtaita perustettiin sinne. Kaupungin tärkeimpiä teollisuudenaloja sekä työllistäjiä ovat kone-, elintarvike- sekä tekstiiliteollisuus. Kaupungin ympäristössä on myös suuria maanviljelyalueita, ja lisäksi Luhovitsyn alueella on suuria kalkki-, turve- sekä hiekkaesiintymiä.
Talous > Asukasluvun kehitys

lähde?
| Vuosi | 1897 | 1959 | 1970 | 1979 | 1989 | 2002 | 2010 |
| --- | --- | --- | --- | --- | --- | --- | --- |
| Väkiluku | &&&&&&&&&&&01700.&&&&001 700 | &&&&&&&&&&&09500.&&&&009 500 | &&&&&&&&&&018100.&&&&0018 100 | &&&&&&&&&&027700.&&&&0027 700 | &&&&&&&&&&032501.&&&&0032 501 | &&&&&&&&&&032403.&&&&0032 403 | &&&&&&&&&&029850.&&&&0029 850 |
Aiheesta muualla

Wikimedia Commonsissa on kuvia tai muita tiedostoja aiheesta .
Luhovitsyn esittely (venäjäksi)
Moskovan alueen kaupungit
Ekstraklasa

| Ekstraklasa |
| --- | --- |
Laji:  jalkapallo
Maa(t):   Puola
Perustettu:  1926
Joukkueita:  18 (16 - 2020/2021)
Hallitseva mestari:  Jagiellonia Białystok (2023/24)
Sarjataso:  15
Alempi taso:  I liga
Aiheesta muualla
ekstraklasa.org
Ekstraklasa on Puolan jalkapallon pääsarja. Sarjassa pelaa 16 joukkuetta ja se perustettiin vuonna 2005 itsenäiseksi ammattilaisliigaksi toimittuaan siihen asti Puolan jalkapalloliiton alaisuudessa nimellä I liga. Nykyään I liga on Puolan toiseksi korkein sarjataso jolle Ekstraklasan kaksi viimeistä vuosittain putoaa vastavuoroisesti kahden sarjanousijan tilalle. Kaudella 2013–2014 Ekstraklasassa pelattiin uutuutena yksinkertainen ylempi ja alempi loppusarja kahdeksan joukkueen kesken varsinaisen kaksinkertaisen 16 joukkueen sarjan päätteeksi.
Ekstraklasa on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 21. ajanjaksolla 2020–2024.
Joukkueet kaudella 2024–2025

| Joukkue | Kaupunki | Stadion |
| --- | --- | --- |
| Cracovia | Kraków | Józef Piłsudski Cracovia Stadion |
| GKS Katowice | Katowice | GKS Katowice Stadion |
| Górnik Zabrze | Zabrze | Ernest Pohl Stadion |
| Jagiellonia Białystok | Białystok | Białystokin kunnallisstadion |
| Korona Kielce | Kielce | Kielcen kunnallisstadion |
| Lech Poznań | Poznań | Poznańin kunnallisstadion |
| Lechia Gdańsk | Gdańsk | Stadion Gdańs |
| Legia Varsova | Varsova | Puolan armeijan stadion |
| Motor Lublin | Lublin | Arena Lublin |
| Piast Gliwice | Gliwice | Piotr Wieczorekin kunnallisstadion |
| Pogoń Szczecin | Szczecin | Florian Krygierin kunnallisstadion |
| Puszcza Niepołomice | Niepołomice | Józef Piłsudski Cracovia Stadion |
| Radomiak Radom | Radom | Czachorin veljesten stadion |
| Raków Częstochowa | Częstochowa | Rakówin kunnallisstadion |
| Stal Mielec | Mielec | Grzegorz Latoń kunnallisstadion |
| Śląsk Wrocław | Wrocław | Wrocławin stadion |
| Widzew Łódź | Łódź | Widzew Łódźin stadion |
| Zagłębie Lubin | Lubin | Lubinin stadion |
Mestarit

Päivitetty 7.10.2023
| 0 | 1 | 2 | 3 |
| --- | --- | --- | --- |
|  1920 -  1921 KS Cracovia  1922 Pogoń Lwów  1923 Pogoń Lwów  1924 -  1925 Pogoń Lwów  1926 Pogoń Lwów  1927 Wisła Krakova  1928 Wisła Krakova  1929 Warta Poznań  1930 KS Cracovia  1931 Garbarnia Kraków  1932 KS Cracovia  1933 Ruch Chorzów  1934 Ruch Chorzów  1935 Ruch Chorzów  1936 Ruch Chorzów  1937 KS Cracovia  1938 Ruch Chorzów  1939 Toinen maailmansota  1940 Toinen maailmansota  1941 Toinen maailmansota  1942 Toinen maailmansota  1943 Toinen maailmansota  1944 Toinen maailmansota  1945 Toinen maailmansota  1946 Polonia Varsova  1947 Warta Poznań  1948 KS Cracovia  1949 Wisła Krakova  1950 Wisła Krakova |  1951 Wisła Krakova  1952 Ruch Chorzów  1953 Ruch Chorzów  1954 Polonia Bytom  1955 Legia Varsova  1956 Legia Varsova  1957 KS Górnik Zabrze  1958 ŁKS Łódź  1959 KS Górnik Zabrze  1960 Ruch Chorzów  1961 KS Górnik Zabrze  1962 Polonia Bytom  1963 KS Górnik Zabrze  1964 KS Górnik Zabrze  1965 KS Górnik Zabrze  1966 KS Górnik Zabrze  1967 KS Górnik Zabrze  1968 Ruch Chorzów  1969 Legia Varsova  1970 Legia Varsova  1971 KS Górnik Zabrze  1972 KS Górnik Zabrze  1973 Stal Mielec  1974 Ruch Chorzów  1975 Ruch Chorzów  1976 Stal Mielec  1977 Śląsk Wrocław  1978 Wisła Krakova  1979 Ruch Chorzów  1980 Szombierki Bytom  1981 Widzew Łódź |  1982 Widzew Łódź  1983 KKS Lech Poznań  1984 KKS Lech Poznań  1985 KS Górnik Zabrze  1986 KS Górnik Zabrze  1987 KS Górnik Zabrze  1988 KS Górnik Zabrze  1989 Ruch Chorzów  1990 KKS Lech Poznań  1991 Zagłębie Lubin  1992 KKS Lech Poznań  1993 KKS Lech Poznań  1994 Legia Varsova  1995 Legia Varsova  1996 Widzew Łódź  1997 Widzew Łódź  1998 ŁKS Łódź  1999 Wisła Krakova  2000 Polonia Varsova  2001 Wisła Krakova  2002 Legia Varsova  2003 Wisła Krakova  2004 Wisła Krakova  2005 Wisła Krakova  2006 Legia Varsova  2007 Zagłębie Lubin  2008 Wisła Krakova  2009 Wisła Krakova  2010 KKS Lech Poznań  2011 Wisła Krakova  2012 Śląsk Wrocław |  2013 Legia Varsova  2014 Legia Varsova  2015 KKS Lech Poznań  2016 Legia Varsova  2017 Legia Varsova  2018 Legia Varsova  2019 Piast Gliwice  2020 Legia Varsova  2021 Legia Varsova  2022 KKS Lech Poznań  2023 Raków Częstochowa  2024 Jagiellonia Białystok |
Ekstraklasa 2014/15
Sumerilaisen kirjallisuuden elektroninen tekstikorpus

Sumerilaisen kirjallisuuden elektroninen tekstikorpus (eng. The Electronic Text Corpus of Sumerian Literature eli ETCSL) on verkkokirjasto, johon on koottu nuolenpääkirjoituksella kirjoitettuja sumerilaisia tekstejä, niiden translitteraatioita sekä niiden englanninkielisiä käännöksiä. Kyseessä on Oxfordin yliopiston hanke.
Korpus koostuu yli 400 tekstistä, jotka on kirjoitettu sumerin kielellä muinaisessa Mesopotamiassa noin 3000–2000-luvuilla eaa. Hankkeen tarkoitus on tuoda sumerilainen kirjallisuus kaikkien saataville ja luettavaksi.
Hankkeen aloitti Jeremy Black aloitti vuonna 1997. Siihen on osallistunut useita tahoja ja rahoittajia myös muista maista.